જગતમાં છોકરીયુંની કયાં તાણ છે !? આમ કહેવામાં મુકેશની બાના મનમાં ગર્વ હતો. રાજાના કુંવર જેવો એક જ દીકરો છે, નોકરી કરે છે, જમીન છે. એકએકથી ચઢિયાતી કન્યાઓના માંગા સામેથી આવે છે. અહીં થાય એવું થોડું છે !? ગર્વ બરાબર હતો. મુકેશ સર્વ રીતે યોગ્ય મુરતિયો હતો. કન્યાઓના કહેણ આવતાં હતાં પણ મુકેશ કોઈને કોઈ બહાનું ધરી ના પાડી દેતો હતો. આ બાજુ દિશા અને મુકેશનું ગોઠવાય એ પહેલાં જ અટકી ગયું. ‘હા, અહીંથી સીધો મામાને ત્યાં જવાનો છું.’ મુકેશે કહ્યુઃ ‘અને આ કહેવાનો પણ છું !’